Cartoon Network

Cartoon Network (CN) – JAV televizijos kanalas, skirtas vaikams. Kanalą įkūrė „Turner Broadcasting“ kompanija. Transliacijos pradėtos 1992 m. spalio 1 d.https://www.cartoonbrew.com/tv/cartoon-networks-20th-anniversary-video-70716.html Didžiąją dalį pirmųjų programų sudarė vaikams skirti animaciniai televizijos serialai. Nors įprastai „Cartoon Network“ tikslinė auditorija yra 6–14 metų vaikai, kanalas savaitgalio rytais transliuoja ir „Cartoonito“ programas, skirtas 2–6 metų darželinukams. Tuo tarpu „Cartoon Network“ dukterinis kanalas „Adult Swim“ yra orientuotas į vyresnius paauglius bei jaunus suaugusiuosius, kuriems yra 18–34 metų.

2021 m. kovo mėn. duomenimis, „Cartoon Network“ yra prieinamas maždaug 94 mln. namų ūkių visose Jungtinėse Valstijose. „Cartoon Network“ transliuojamas įvairiuose pasaulio regionuose: Europoje, Šiaurės Amerikoje, Brazilijoje, Japonijoje ir kitose šalyse.

Šis transliuotojas rodė tokius populiarius animacinius serialus, kaip „Deksterio laboratorija“, „Karvė ir viščiukas“, „Benas Tenas“, „Džonis Bravo“, „Supermergaitės“, „Bailusis šuo vardu Drąsa“, „Samurajus Džekas“, „Edas, Edis ir Edys“, iš naujesnių – „Nuotykių metas“, „Įprastas šou“, „Skūbis Dū! Paslapčių biuras“, „Nepaprastas Gumuliuko pasaulis“.

 Istorija 
1986 m. rugpjūčio 9 d. „Turner Broadcasting System“ įsigijo JAV filmų bendroves „MGM“ bei „United Artists“. Ir nors tų pačių metų spalio 18 d. Tedas Turneris (Ted Turner) buvo priverstas „MGM“ parduoti, jis dar gegužės mėn. perėmė didžiąją dalį filmų ir televizijos laidų archyvų, įskaitant kai kurias „United Artists“ programas, ir įkūrė „Turner Entertainment Co.“ 1988 m. spalio 8 d. pradėtos pirmosios „Turner Network Television“ kabelinės transliacijos, kurios sukauptos filmų bibliotekos dėka sulaukė nemenko visuomenės susidomėjimo. 1991 m. Turneris įsigijo ir „Hanna-Barbera“ animacijos studijos biblioteką bei įpareigojo Beti Kohen (Betty Cohen) sukurti kanalą, kur būtų rodomos šios programos. 1992 m. vasario 18 d. „Turner Broadcasting“ paskelbė apie planus įkurti „Cartoon Network“, kur būtų rodomos visos turimos animacinės programos. 1992 m. spalio 1 d. kanalas oficialiai pradėjo dirbti, transliuodamas animacines laidas transliuodamas ištisą parą. Anuomet kanalas buvo žinomas kaip „The Cartoon Network“, bet nuo 1995 m. pradėtas vadinti „Cartoon Network“. 1994 m. „Hanna-Barbera“ įkūrė naują padalinį „Cartoon Network Studios“ ir šis pradėjo plėtoti animacijos projektą „What a Cartoon!“, kuris 1995 m. pradėjo siūlyti pirmąsias originalias trumpos trukmės animacijos programas.

 Paslaugos 
PaslaugaApibūdinimascenter|128x128pxCartoon Network HDKanalas yra prieinamas 1080i raiška nepriklausomai nuo tiekėjo ir visose HD operacijose nuo 2007 m. spalio 15 d. „Cartoon Network“ standartinės raiškos formatas taiko sumažintą aukštos raiškos formatos versiją – transliuojama 16:9, kuris atitinka 4:3 santykį.Cartoon Network on Demand„Cartoon Network on Demand“ – VOD kanalas, veikiantis nuo 2002 m., leidžiantis vartotojui žiūrėti siūlomas laidas jam patogiu metu.center|128x128pxCartoon Network Games„Cartoon Network Games“ – kompiuterinių vaizdo žaidimų pagal kanalo transliuojamas laidas kūrėjas, kuris įkurtas 2000 m.Move It Movement „Move It Movement“ (anksčiau – „Get animated“) – kanalo sukurta kampanija, skatinanti vaikus būti fiziškai aktyviais, daugiau laiko praleisti lauke. Programa skirta kovai su vaikų antsvoriu. „Get Animated“ pirmąkart įvyko 2005 m. vasario 28 d.

 Išnašos 

Kategorija:JAV televizijos kanalai
Kategorija:Vaikų televizija